‹‹ዓድዋ የማይቻል የሚመስለውን ያስቻለ ነው፡፡›› ሂሩት ካሳው (ዶክተር)
በዓድዋ የድል በዓል በስፍራው ተገኝተው መልእክት ያስተላፉት የባህልና ቱሪዝም ሚኒስትር ሂሩት ካሳው (ዶክተር) ‹‹ዓድዋ የኢትዮጵያን የጦርነት ውሎ እና ጀብዱ የሚነሳበት ከመሆኑም በላይ ለነጻነት የሚታገሉ አገራትን መጻዒ እድል ያሳዬ ነበር›› ብለዋል፡፡የዓድዋ ድል የማይቻለውን እንዲቻል፣ የማይታሰበውን እንዲታሰብ ያስቻለ እንደነበርም ተናግረዋል፡፡ ‹‹ጃፓን በሩሲያ ላይ ያደረገችውን ጦርነት ጨምሮ በአፍሪካ ምድር የተደረገው ትግል መነሻው ዓድዋ ነው›› ብለዋል፡፡ ዓድዋ አውሮፓውያን ቆም ብለው እርምቸውን እንዲያስተውሉ ያስተማረ መሆኑንም ሚኒስትሯ በንግግራቸው አመላክተዋል፡፡‹‹ዓድዋን ከታሪክ በላይ የሆነ ደማቅ ታሪክ ሆኖ እናከብረዋለን›› ያሉት  ዶክተር ሂሩት ‹‹ትምህርቱም፣ የድል ቋጠሮውም የተገለጠው በዓድዋ ድል ነው፡፡ ለዚያም ነው የድል ቁንጮ አድረግን የምንዘክረው›› ብለዋል፡፡ዓድዋ የመላው ኢትዮጵያውያን ድል መሆኑንም አመላክተዋል፡፡ ‹‹ዓድዋ ነጻነት የተገለጠበት ብቻ ሳይሆን በራሱ ፍቅር ነው፤ ዓድዋ ማኅተም ነው፤ ዓድዋ የማይደፈር የነጻነት ችቦ ለኩሶ ኢትዮጵያውንን በደም ያሰተሳሰረና ያጋመደ ድል ነው፡፡ ዓድዋ የአንድነት የአብሮነትና የመተሳሰብ መንፈስ ነው›› ብለዋል ዶክተር ሂሩት ከዓድዋ ሆነው ባሰሙት ንግግር፡፡በታርቆ ክንዴ